開心生日飯，訂咗枱有卡位坐舒服！好鐘意有得揀半份配料，啱曬我呢d貪心人，湯底㨂咗有唔辣嘅什菌同招牌辣湯，薯粉、鮮雲耳、魚雲、萵筍同迷你燕餃好味！最爆嘅係竟然有豬腦！經典！好綿好滑好似鵝肝咁甘香！對上一次食，已經係細個考會考嗰陣，媽咪燉比我食，原來好多功夫㗎，要挑血管要洗又要輕力就住，仲要喺街市預早留定先有，母愛真係好偉大⋯懷念⋯😌菇湯濃鮮有驚喜，基本上冇乜點豉油都好味，經理同員工有禮貎，不過以打邊爐嚟講係比較早收，食唔切添，下次再掃過😁